Гагратәи аоперациа "Буря" ҳәа акодтә хьӡы змаз алагеит октиабр 1, 14 сааҭи 40 минуҭ рзы. Абаталионқәа, аотриадқәа, агәыԥқәа апозициақәа зегьы ажәылара иалагеит. Октиабр 6, 1992 шықәсазы 6 сааҭки 40 минуҭи рзы Ԥсоу аԥсуа-аурыс ҳәааҿы иахаргылан Аԥсны Аҳәынҭқарра абираҟ.
Аԥсны аџьынџьтәылатә еибашьра шалагоз агәра ргахьан ҳмилаҭтә гвардиа алахәцәа, аха зегь акоуп рхахьы аагара рцәыуадаҩхеит уи аамҭа еиқәаҵәа ианҭагыл.
Аԥсны аџьынџьтәылатә еибашьраан зықьҩыла ҳҵеицәа ироуз ахәрақәа ирхырҟьаны ибжахеит. Убарҭ рхыԥхьаӡараҿы дыҟоуп, 1992 шықәсазы, Гагратәи ахыхьчаратә цәаҳәаҟны арҭҟәацга иахаԥжәаз, 24 шықәса зхыҵуаз Мгәыӡырхәа ақыҭан ииз иааӡаз Баҭал Гьаргь-иԥа Чкәотуа.
Нанҳәа 14, 1992 шықәсазы бџьарла еиқәных иҳажәлаз ақырҭцәа, агәрагара рыман, "Аҳәа" захьӡыз рыплан аҵыхәанӡа ишынарыгӡоз. Дара ахаангьы рхахьы ирзаагомызт, хыԥхьаӡарала имаҷыз, уи моу ибџьардаз аԥсуаа аҿагылара рырҭоит ҳәа. Ҳиааира акәзар – зынӡа рыԥхыӡгьы иаларҵомызт.
Аԥсны аџьынџьтәылатә еибашьра хырԥашьа шамам еилыркаауан, Жәлар Реидгыла Афоруми, Аԥсуа гвардиеи иалаз, аха уеизгьы ршьапы иқәнарҟьеит ажәабжь хлымӡаах. Аԥсуа хацәа хықәкыс ирыман, аӷа ақалақь далсны имшьҭра. Убри аҟнытә, аибашьра раԥхьатәи амшқәа рзы, Бзыԥҭа аҳаблан иаԥҵахеит аштаб.
Аԥсуа гәыԥқәа Гагра араион аҭарцәразы имҩаԥыргоз аҽазышәарақәеи, аиааира аазгаз аҵыхәтәантәи ажәылареи игәалаиршәоит аибашьра аветеран Иури Ҭориа.
Аԥсадгьыл ашәарҭара ианҭагыла, хамеигӡара ҟамҵакәа, жәла-жәлала аԥсуаа рыҷкәынцәа рџьынџь аиқәырхаразы игылеит.
Ақырҭцәа бџьарла еиқәных ишҳажәлазгьы, аԥсуа хацәа шәақьлеи махәҿылеи аҿагылара рырҭеит, 48 мшы рышьҭахьгьы, ирылдыршеит шьаҭанкыла ампыҵахалаҩ ҳраион иалцара. Ашәарыцага шәақьла, зықалақь гәакьа аӷа хәымга далзцоз дреиуоуп Зураб Сергьегьиа. Иара иаҳзеиҭеиҳәеит, уи аамҭа хьанҭа атәы.
Аԥсуаа егьараан, ақырҭцәеи дареи аибарххарақәа рыбжьан. Аха аҭынчуаа рхахьы ирзаагомызт, уи ишьаарҵәыроу еибашьрак аҟны икылнагоит ҳәа.
Аԥсны аџьынџьтәылатә еибашьра раԥхьатәи амшқәа рзы зҽеидызкылаз, зыԥсадгьыл ԥхьаҟатәи аԥеиԥш хьаас иҟазҵаз апатриотцәа дыруаӡәкыуп, Бзыԥҭа аҳаблан ииз иааӡаз Геннади Ҭана-иԥа Гыцба.